Ο **Βενσάν Πουαριέ** (Κλαμάρ, 17 Οκτωβρίου 1993) είναι Γάλλος επαγγελματίας, διεθνής καλαθοσφαιριστής. Με ύψος 2.13 μ. αγωνίζεται ως σέντερ και πάουερ φόργουορντ στη Ρεάλ Μαδρίτης του Πρωταθλήματος Ισπανίας και της Ευρωλίγκα. Αποτελεί επίσης βασικό στέλεχος της Εθνικής Γαλλίας.

Επαγγελματική σταδιοδρομία
--------------------------

### Ευρώπη

Ο Πουαριέ άρχισε να παίζει μπάσκετ τον Μάιο του 2010 στην Μπουσύ Μπασκέτ Κλουμπ. Την περίοδο 2013-14, ήταν ο κορυφαίος ριμπάουντερ του πρωταθλήματος ελπίδων, με μέσο όρο 12 πόντους και 10.8 ριμπάουντ σε 27 λεπτά σε 30 αγώνες.

Στις 24 Απριλίου 2014, υπέγραψε τριετές συμβόλαιο με την Παρί-Λεβαλουά, αλλά δόθηκε δανεικός στην Υέρ-Τουλόν της 2ης Γαλλίας. Ξεκίνησε την χρονιά όντας σταθερός παίκτης στο ροτέισον με τον Νταβόντ Γκαρντνέρ. Στις 14 Φεβρουαρίου 2015 συνέβαλε στο παιχνίδι απέναντι στην Ανζέρ ολοκληρώνοντας με 10 πόντους και 4 ριμπάουντ σε μόλις 10 λεπτά.

Την περίοδο 2015-16, επέστρεψε στην Παρί-Λεβαλουά. Από τον Δεκέμβριο και έπειτα, υπόκειται σε ειδικό χαρακτηρισμό που του επιτρέπει να αγωνίζεται τόσο με την Παρί-Λεβαλουά όσο και με την ΣΦΜΜ στην 3η Γαλλίας. Τον Δεκέμβριο του 2015, ο Φρεντερίκ Φωτού αντικατέστησε τον Αντουάν Ριγκοντό ως προπονητή, κάτι που έδωσε στον Πουαριέ περισσότερες ευκαιρίες να δείξει τις δυνατότητές του. Τον Απρίλιο του 2016, αναδείχθηκε Πολυτιμότερος Παίκτης (MVP) του Γύρου αφού τελείωσε τον αγώνα έναντι της ΜΚΜ Γκραβελίν-Ντανκέρκ με 23 πόντους, 12 ριμπάουντ και 2 ασίστ σε 25 λεπτά, όταν ξεκίνησε το παιχνίδι ως αναπληρωματικός.

Τον Ιούλιο του 2016 συμμετείχε στο Σάμερ Λιγκ του ΝΒΑ με τους Ορλάντο Μάτζικ. Στο πρώτο του παιχνίδι τελείωσε με 6 πόντους, 5 ριμπάουντ και 1 ασίστ σε 15 λεπτά. Σε πέντε αγώνες, είχε μέσο όρο 4.2 πόντους, 4.4 ριμπάουντ, 0,6 ασίστ και 0.4 τάπες σε 11,5 λεπτά ανά αγώνα. Στις 11 Σεπτεμβρίου 2016, ως μέρος της προετοιμασίας, αυτός και η ομάδα του κέρδισαν το τρόπαιο Σαρτ/Παιΰ ντε λα Λουάρ σε ένα τουρνουά τριών ομάδων κερδίζοντας την Λε Μαν και την Αμβέρσα.

Στις 14 Ιουνίου 2017, ο Πουαριέ υπέγραψε τριετές συμβόλαιο με την Μπασκόνια της 1ης Ισπανίας και της Ευρωλίγκα.  Την περίοδο 2018-19, ο Πουαριέ ηγήθηκε της Ευρωλίγκας στα ριμπάουντ, με μέσο όρο 8,3 ανά παιχνίδι. Στις 10 Μαΐου 2019, ο Πουαριέ κέρδισε μία θέση στη δεύτερη ομάδα της Ευρωλίγκα.

### ΝΒΑ

Στις 15 Ιουλίου 2019, ο Πουαριέ χώρισε με την Μπασκόνια για να υπογράψει συμβόλαιο με τους Μπόστον Σέλτικς. 

Στις 19 Νοεμβρίου 2020, ανταλλάχτηκε στους Οκλαχόμα Σίτι Θάντερ για μία μελλοντική επιλογή δευτέρου γύρου υπό όρους.  Στις 8 Δεκεμβρίου, ο Πουαριέ μαζί με τους Ντάνι Γκριν και Τέρανς Φέργκιουσον ανταλλάχθηκαν στους Φιλαδέλφεια 76ερς.

Στις 25 Μαρτίου 2021, ο Πουαριέ ανταλλάχθηκε στους Νιου Γιορκ Νικς σε μία ανταλλαγή τριών ομάδων που αφορούσε τους Οκλαχόμα Σίτι Θάντερ και ακυρώθηκε τέσσερις ημέρες αργότερα.

### Ρεάλ Μαδρίτης

Στις 12 Απριλίου 2021, υπέγραψε συμφωνία με τη Ρεάλ Μαδρίτης μέχρι το τέλος της περιόδου 2023–24. Στις 12 Σεπτεμβρίου 2021, κατέκτησε το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Τη σεζόν 2021-22, έφτασε μέχρι τον τελικό της Ευρωλίγκα, όπου έχασε το τρόπαιο καθώς η Ρεάλ ηττήθηκε στον τελικό από την Αναντολού Εφές 58-57 με τον ίδιο να έχει 5 πόντους. Σε 37 αγώνες στην διοργάνωση είχε 7.4 πόντους, 5.5 ριμπάουντ και 11.7 PIR κατά μέσο όρο. Επίσης αναδείχτηκε MVP του δεύτερου γύρου των πλέι οφ της Ευρωλίγκα, αφού κόντρα στην Μακάμπι σε 24 λεπτά συμμετοχής, είχε 16 πόντους, (8/11 βολές, 4/5 δίποντα), 10 ριμπάουντ, 2 ασίστ, 2 κλεψίματα, 2 τάπες και 6 κερδισμένα φάουλ. Στις 19 Ιουνίου 2022, κατέκτησε το Πρωτάθλημα Ισπανίας για πρώτη φορά, αφού η Ρεάλ κέρδισε στη σειρά των τελικών την Μπαρτσελόνα με 3-1.

Στις 25 Σεπτεμβρίου 2022, κατέκτησε το δεύτερο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83, με τον ίδιο να πετυχαίνει 2 πόντους με 2 ριμπάουντ. Στις 21 Μαΐου, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την πρώτη Ευρωλίγκα της καριέρας του. Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας με τον ίδιο να έχει 8 πόντους. Στις 18 Φεβρουαρίου 2024, κατέκτησε για πρώτη φορά το Κύπελλο Ισπανίας, αφού η Ρεάλ κέρδισε στον τελικό την Μπαρτσελόνα 96-85 με τον ίδιο να ξεχωρίζει έχοντας 17 πόντους με 7/7 δίποντα και 8 ριμπάουντ.

Εθνική ομάδα
------------

Με την Εθνική Γαλλίας, συμμετείχε για πρώτη φορά σε μεγάλη διοργάνωση στο Ευρωμπάσκετ 2017, όπου η Γαλλία κατετάγη δωδέκατη. Το 2019 συμμετείχε στο Παγκόσμιο Κύπελλο της Κίνας στο οποίο η Γαλλία κατέκτησε το χάλκινο μετάλλιο, κερδίζοντας στον μικρό τελικό την Αυστραλία 67-59. Ήταν παρών στους Ολυμπιακούς Αγώνες του 2020, όπου η ομάδα κατέκτησε το αργυρό μετάλλιο. Τον Σεπτέμβριο του 2022, συμμετείχε με τη Γαλλία στο Ευρωμπάσκετ 2022, όπου η ομάδα κατέκτησε το αργυρό μετάλλιο, αφού ηττήθηκε στον τελικό στην Mercedes-Benz Arena του Βερολίνου από την Ισπανία με 88-76.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2019–20 | Μπόστον | **22** | 0 | **5.9** | **.472** | **.500** | **.857** | **2.0** | **.4** | **.1** | **.4** | **1.9** |
| 2020–21 | Φιλαδέλφεια | 10 | 0 | 3.9 | .250 | .000 | .333 | 1.4 | .2 | .0 | .3 | 0.8 |
| Σταδιοδρομία | 32 | 0 | 5.3 | .417 | .333 | .615 | 1.8 | .3 | .1 | .4 | 1.5 |

#### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2020 | Μπόστον | 1 | 0 | 2.0 | - !— | - !— | - !— | .0 | 1.0 | 1.0 | .0 | .0 |
| Σταδιοδρομία | 1 | 0 | 2.0 | - !— | - !— | - !— | .0 | 1.0 | 1.0 | .0 | .0 |

Τίτλοι-Διακρίσεις
-----------------

### Συλλογικοί

#### Παρί Λεβαλουά

* Κύπελλο Γαλλίας: (2013)
* Σούπερ Καπ Γαλλίας**:** (2013)

#### Ρεάλ Μαδρίτης

* Ευρωλίγκα: (2023)
* Πρωτάθλημα Ισπανίας: (2022)
* Κύπελλο Ισπανίας: (2024)
* 3x Σούπερ Καπ Ισπανίας: (2021, 2022, 2023)

### Ατομικά βραβεία

* Δεύτερη καλύτερη ομάδα στην Ευρωλίγκα: (2019)
* Πρώτος στα ριμπάουντ στην Ευρωλίγκα: (2019)
* 3x MVP της αγωνιστικής στην Ευρωλίγκα: (12η αγωνιστική, 2017/18, 2η αγωνιστική πλέι οφ, 2018/19, 2η αγωνιστική πλέι οφ, 2021/22)
* Δεύτερη καλύτερη ομάδα στο Πρωτάθλημα Ισπανίας: (2019)

Παραπομπές
----------

1. ↑  «Baskonia signs Vincent Poirier to a three-year deal». Sportando.com. June 14, 2017.. Ανακτήθηκε στις June 14, 2017.
2. ↑  «Baskonia puts rookie Poirier in the paint». EuroLeague.net. June 14, 2017.. Ανακτήθηκε στις June 14, 2017.
3. ↑  «2018-19 All-EuroLeague Second Team presented by 7DAYS». EuroLeague.net. May 10, 2019.. Ανακτήθηκε στις July 15, 2019.
4. ↑  «Vincent Poirier, Baskonia part ways». Sportando.basketball. July 15, 2019. Αρχειοθετήθηκε από το πρωτότυπο στις 2022-07-23.. Ανακτήθηκε στις July 15, 2019.
5. ↑  «Celtics Sign Vincent Poirier». *NBA.com*. 15 Ιουλίου 2019. Ανακτήθηκε στις 15 Ιουλίου 2019.
6. ↑  «Thunder Acquires Vincent Poirier». *NBA.com*. 19 Νοεμβρίου 2020. Ανακτήθηκε στις 19 Νοεμβρίου 2020.
7. ↑  «Team Acquires Green, Ferguson, and Poirier». *NBA.com*. 8 Δεκεμβρίου 2020. Ανακτήθηκε στις 8 Δεκεμβρίου 2020.
8. ↑  «76ers Acquire George Hill, Ignas Brazdeikis in Three-Team Trade». *NBA.com* (στα Αγγλικά). 25 Μαρτίου 2021. Ανακτήθηκε στις 25 Μαρτίου 2021.
9. ↑  NY\_KnicksPR (29 Μαρτίου 2021). «Knicks have waived Terrance Ferguson and Vincent Poirier». *Twitter.com* (στα Αγγλικά). Ανακτήθηκε στις 29 Μαρτίου 2021.
10. ↑  «Ρεάλ Μαδρίτης: Υπογράφει τον Πουαριέ για το υπόλοιπο της σεζόν». *Eurohoops*. 9 Απριλίου 2021. Ανακτήθηκε στις 1 Οκτωβρίου 2022.
11. ↑  «Ευρωλίγκα: MVP των Game 2 ο Πουαριέ! (video)». *Eurohoops*. 23 Απριλίου 2022. Ανακτήθηκε στις 1 Οκτωβρίου 2022.
12. ↑  «Ρεάλ: Η "Βασίλισσα" έριξε στο καναβάτσο την Μπάρτσα και ανέβηκε στο ΘΡΟΝΟ της! (videos)». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
13. ↑  «Ρεάλ: Πήρε τη ματσάρα κόντρα στη Μπαρτσελόνα και μαζί ένα ακόμα Supercopa! (videos)». *Eurohoops*. 25 Σεπτεμβρίου 2022. Ανακτήθηκε στις 25 Σεπτεμβρίου 2022.
14. ↑  «Η αθάνατη Ρεάλ Μαδρίτης σόκαρε τον Ολυμπιακό με καλάθι του Γιουλ και αναδείχθηκε πρωταθλήτρια Ευρώπης». *www.sport24.gr*. Ανακτήθηκε στις 21 Μαΐου 2023.
15. ↑  «Μάλαγα - Ρεάλ Μαδρίτης 81-88: Το Super Cup στη Μαδρίτη με Χεζόνια και Καμπάτσο | Gazzetta». *www.gazzetta.gr*. Ανακτήθηκε στις 8 Οκτωβρίου 2023.
16. ↑  «Ρεάλ - Μπαρτσελόνα 96-85: «Βασίλισσα» στο Copa del Rey (vid) | Gazzetta». *www.gazzetta.gr*. Ανακτήθηκε στις 18 Φεβρουαρίου 2024.
17. ↑  «Moustapha Fall - Player Profile - FIBA.basketball». *fiba.basketball*.
18. ↑  «Ισπανία – Γαλλία: (Cojo) να' τοι, να' τοι οι Πρωταθλητές! (videos)». *Eurohoops*. 18 Σεπτεμβρίου 2022. Ανακτήθηκε στις 18 Σεπτεμβρίου 2022.

Εξωτερικοί σύνδεσμοι
--------------------

* Στατιστικά σταδιοδρομίας και πληροφορίες παίκτη από το
* Vincent Poirier at eurobasket.com
* Vincent Poirier at euroleague.net
* Vincent Poirier at lequipe.fr (in γαλλική)
* Vincent Poirier at lnb.fr (in γαλλική)